ZVäZ VINOHRADNÍKOV a VINÁROV SLOVENSKA

vyhlasuje

**V Ý Z V U**

na predloženie ponuky vprieskume trhu v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“ alebo „**ZVO**“)

Názov súťaže: **Poskytovanie konzultačných služieb vo verejnom obstarávaní**

V Bratislave, dňa 21. 05. 2019

##### OBSAH VÝZVY

[I Všeobecné informácie 3](#_Toc8802965)

[1 Identifikácia verejného obstarávateľa 3](#_Toc8802966)

[2 Predmet Zákazky 3](#_Toc8802967)

[3 Zmluva a podmienky plnenia 3](#_Toc8802968)

[4 Podmienky účasti pre uchádzačov 3](#_Toc8802969)

[5 Obhliadka miesta plnenia predmetu ponuky 4](#_Toc8802970)

[6 Obsah ponuky 4](#_Toc8802971)

[7 Miesto, lehota a spôsob predkladania ponuky, lehota viazanosti ponuky 5](#_Toc8802972)

[8 Otváranie a preskúmanie ponúk 5](#_Toc8802973)

[9 Kritéria a vyhodnotenie ponúk 5](#_Toc8802974)

[10 Uzavretie zmluvy 5](#_Toc8802975)

[11 Zrušenie súťaže 6](#_Toc8802976)

[12 Dôvernosť a ochrana osobných údajov 6](#_Toc8802977)

[II prílohy 7](#_Toc8802978)

[Príloha 1 Opis predmetu súťaže 7](#_Toc8802979)

[Príloha 2 Zásady zmluvy, na ktorých vyhlasovateľ trvá 8](#_Toc8802980)

[Príloha 3 Čestné vyhlásenia 9](#_Toc8802981)

[Príloha 4 Spôsob vyplnenia kritéria a jeho uplatnenie 12](#_Toc8802982)

1. Všeobecné informácie
   1. Identifikácia verejného obstarávateľa

**názov, právna forma**

ZVÄZ VINOHRADNÍKOV A VINÁROV SLOVENSKA, záujmové združenie právnických osôb

Pražská 15, 811 04 Bratislava,

IČO: 30806470

(ďalej len „**verejný obstarávateľ**“ alebo **„vyhlasovateľ“**)

**Kontaktná osoba:** Ing. J. Kaňuchová Pátková, PhD.

ZVÄZ VINOHRADNÍKOV A VINÁROV SLOVENSKA

Pražská 15, 811 04 Bratislava

**Telefón:** +421903125217

**Elektronická pošta:** zvhv@zvhv.sk, officezvvs@gmail.com

* 1. Predmet Zákazky
  2. **Predmet zákazky**:

Poskytovanie konzultačných služieb vo verejnom obstarávaní.

**Spoločný slovník obstarávania:**

Hlavný slovník: 79418000-7.

* 1. **Opis predmetu súťaže**:
     1. Predmetom tohto prieskumu trhu (ďalej len „**súťaž**“) je výber najvhodnejšej ponuky, ktorá zabezpečí predmet zákazky definovaný v Prílohe č. 1.
     2. Podrobné vymedzenie predmetu zákazky a rozsahu služieb je v Prílohe č. 1 tejto výzvy.
     3. Cieľom zákazky je uzatvorenie zmluvy na zabezpečenie činností definovaných v tejto výzve medzi verejným obstarávateľom na jednej strane a úspešným uchádzačom na strane druhej.
  2. Zmluva a podmienky plnenia
  3. Na predmet zákazky uvedený v bode 2 bude uzatvorený zmluvný vzťah(ďalej len „**Zmluva**“) v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) s peňažným plnením medzi verejným obstarávateľom na jednej strane a úspešným uchádzačom na strane druhej.
  4. Miestom dodania predmetu súťaže je sídlo verejného obstarávateľa.
  5. Maximálna hodnota predmetu zákazky je 50.000,- EUR bez DPH. Zmluva bude uzavretá na dobu určitú, a to 48 mesiacov alebo do vyčerpania stanoveného finančného limitu podľa toho, ktorá skutočnosť nastane skôr.
  6. Podmienky účasti pre uchádzačov
  7. Uchádzač musí spĺňať všetky nasledovné podmienky týkajúce sa **osobného postavenia**:
  8. uchádzač nebol (ani jeho štatutárny orgán, ani člen štatutárneho orgánu, ani člen dozorného orgánu, ani prokurista) právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,
  9. uchádzač nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla miesta podnikania alebo obvyklého pobytu,
  10. uchádzač nemá evidované daňové nedoplatky v Slovenskej republike alebo v štáte sídla, miesta podnikania alebo obvyklého pobytu,
  11. nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
  12. uchádzač je oprávnený dodávať tovar, uskutočňovať stavebné práce alebo poskytovať službu,
  13. uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,
  14. nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,
  15. nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

Podmienku účasti podľa bodu 4.1.5 - spôsobilosť plniť predmet zákazky, uchádzač preukáže **aktuálnym overeným oskenovaným dokladom o oprávnení podnikať**, **nie starším ako tri mesiace ku dňu predkladania ponúk.** Týmto dokladom je napr. výpis z obchodného registra, výpis zo živnostenského registra, iné než živnostenské oprávnenie vydané podľa osobitných predpisov, resp. doklad o zapísaní v profesijnom zozname vedenom profesijnou organizáciou, príp. doklad o zapísaní v zozname hospodárskych subjektov vedenom Úradom pre verejné obstarávanie.

Podmienky uvedené v bodoch 4.1.1 až 4.1.8 (s výnimkou bodu 4.1.5) uchádzač preukáže predložením **Čestného vyhláseniao splnení podmienok účasti týkajúcich sa osobného postavenia**, ktoré sú uvedené v Prílohe č. 3. Ak ponuku predkladá skupina uchádzačov, splnenie podmienok osobného postavenia preukazuje každý člen skupiny samostatne.

* 1. Uchádzač súhlasí **so všetkými podmienkami súťaže** predložením oskenovaného**Čestného vyhlásenia** podpísaného oprávnenou osobou uchádzača, ktoré je uvedené v Prílohe č. 3 tejto výzvy.
  2. Obhliadka miesta plnenia predmetu ponuky
  3. Nevykonáva sa
  4. Obsah ponuky
  5. Ponuka predložená uchádzačom bude obsahovať:
  + oskenované doklady preukazujúce splnenie podmienok účasti uchádzača podľa článku 4 tejto výzvy:
    - **Čestné vyhlásenie o splnení podmienok účasti, týkajúcich sa osobného postavenia uchádzača,** ktoré je uvedené v Prílohe č. 3 tejto výzvy**,**
    - **Čestné vyhlásenie k podmienkam súťaže,** ktoré je uvedené v Prílohe č. 3 tejto výzvy**,**
    - **Doklad o oprávnení podnikať nie starší ako tri mesiace,**
    - **Doklady preukazujúce splnenie podmienok účasti v bode 4.4**
    - Čestné vyhlásenie so zoznamom referencií podľa bodu 4.4 podľa podmienok nižšie uvedených, z ktorého musí byť jednoznačne zrejmé, že rozsahom, obsahom aj spôsobom spĺňa podmienky účasti preukazované čestným vyhlásením, stanovené verejným obstarávateľom ku dňu predkladania ponúk a je schopný túto skutočnosť preukázať.
    - Uchádzač vo svojej ponuke predloží zoznam poskytnutých služieb (zákaziek) rovnakého alebo podobného charakteru ako je predmet zákazky za predchádzajúcich 36 mesiacov (k poslednému dňu lehoty na predkladanie ponúk).
    - oskenovaný vyplnený a oprávnenou osobou podpísaný **Formulár** podľa Prílohy č. 4 tejto výzvy.
  1. Ak ponuku predkladá skupina uchádzačov:
  + čestné vyhlásenie o vytvorení skupiny uchádzačov,
  + plnomocenstvo, v ktorom uchádzač preukazuje splnomocnenie pre konanie v mene skupiny uchádzačov.
  1. V prípade podpisu ponuky, alebo dokumentov oprávnenou osobou s výnimkou štatutára, verejný obstarávateľ požaduje listinu (splnomocnenie) preukazujúcu oprávnenie tejto osoby konať v mene uchádzača.
  2. Miesto, lehota a spôsob predkladania ponuky, lehota viazanosti ponuky
  3. Uchádzač doručí ponuku v elektronickej podobe na mailovú adresu zvhv**@zvhv.sk**
  4. Lehota na predkladanie ponúk je do **31.05.2019 do 12:00 hod.**
  5. Uchádzač je svojou ponukou viazaný do **31. 7. 2019**.
  6. Otváranie a preskúmanie ponúk
  7. Všetky ponuky predložené v lehote na predkladanie ponúk sa otvoria naraz, po uplynutí lehoty na predkladanie ponúk. Otváranie ponúk bude neverejné.
  8. Do procesu vyhodnocovania ponúk budú zaradené tie ponuky, ktoré:
  9. obsahujú náležitosti uvedené v článku 6 tejto výzvy,
  10. zodpovedajú požiadavkám a podmienkam uvedených v tejto výzve.
  11. Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými v tejto výzve a neobsahuje také skutočnosti, ktoré sú v rozpore so všeobecne záväznými právnymi predpismi. Ostatné ponuky uchádzačov budú zo súťaže vylúčené.
  12. Hodnotenie splnenia podmienok účasti uchádzačov uvedených v článku 4 bude založené na posúdení predložených dokladov. Ak uchádzač nepredloží niektorý z požadovaných dokladov, ktorými preukazuje splnenie podmienok účasti, alebo nebude spĺňať podmienky účasti, bude zo súťaže vylúčený.
  13. V prípade nejasností a potreby objasnenia ponúk, prípadne potreby ich doplnenia zo strany vyhlasovateľa, bude uchádzač elektronicky požiadaný o vysvetlenie, resp. doplnenie svojej ponuky v lehote určenej vyhlasovateľom.
  14. Ak uchádzač nepredloží vysvetlenie ponuky, resp. ju nedoplní v lehote určenej vyhlasovateľom vo výzve podľa bodu 8.5, alebo predložené vysvetlenie nie je dostatočné, jeho ponuka bude zo súťaže vylúčená.
  15. Kritéria a vyhodnotenie ponúk
  16. Ponuky uchádzačov, ktoré budú spĺňať stanovené podmienky podľa bodov 8.2 a 8.3 a neboli zo súťaže vylúčené, budú vyhodnocované podľa kritérií na hodnotenie ponúk uvedených v bode 9.2 a Prílohe č. 4 tejto výzvy.
  17. Kritérium na hodnotenie ponúk je:

|  |  |
| --- | --- |
| **Kritérium** | **Váha** |
| Cena za hodinu poskytovania služieb | 100 % |

* 1. Verejný obstarávateľ si vyhradzuje právo odmietnuť všetky predložené ponuky.
  2. Verejný obstarávateľ si vyhradzuje právo zmeniť podmienky súťaže.
  3. Verejný obstarávateľ zašle oznámenie o výsledku súťaže uchádzačom, ktorí predložili ponuky.
  4. Uchádzač zaslaním ponuky bezvýhradne akceptuje všetky podmienky súťaže.
  5. Uchádzač nemá právo si uplatniť u verejného obstarávateľa akékoľvek náklady, ktoré mu vznikli v súvislosti so zrušením súťaže, zmenou podmienok súťaže, zmenou tejto výzvy alebo akýmkoľvek rozhodnutím verejného obstarávateľa.
  6. Uzavretie zmluvy
  7. Plnenie bude vykonávané na základe zmluvy uzavretej s úspešným uchádzačom.
  8. O ďalšom postupe bude uchádzač informovaný verejným obstarávateľom v lehote viazanosti ponúk.
  9. Zrušenie súťaže
  10. Verejný obstarávateľ si vyhradzuje právo súťaž zrušiť bez uvedenia dôvodu. Informácia o zrušení bude zverejnená rovnakým spôsobom ako bola súťaž vyhlásená.
  11. Dôvernosť a ochrana osobných údajov
  12. Vyhlasovateľ počas priebehu tohto prieskumu trhu nebude poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám až do vyhodnotenia ponúk.
  13. Informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača.
  14. Vyhlasovateľ sa zaväzuje, že osobné údaje poskytnuté uchádzačom budú spracovávané a chránené podľa Nariadenia Európskeho parlamentu a Rady (EU) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a podľa zákona č. 18/2018 Z. z. o ochrane osobných údajov a o zmene a doplnení niektorých zákonov v platnom znení.

1. prílohy

Príloha 1 Opis predmetu súťaže

Úlohou úspešného uchádzača bude najmä:

1. analýza vhodných spôsobov obstarávania,
2. nastavenie vhodnej štruktúry výberového procesu,
3. odborné konzultácie a stanoviská,
4. vyhodnotenie všetkých dokumentov požadovaných v procese verejného obstarávania a zabezpečenie administratívneho procesu celého verejného obstarávania v súlade s požiadavkami slovenskej a európskej legislatívy, najmä:

* so zákonom č. 343/2015 Z.z. o verejnom obstarávaní v znení neskorších predpisov,
* so smernicou Európskeho parlamentu a Rady 2014/24/EÚ,
* s nariadením Európskeho parlamentu a rady (EÚ) č. 1303/2013,
* delegovaným nariadením Komisie (EÚ) č. 480/2014,
* vykonávacím nariadením Komisie (EÚ) č. 821/2014,
* vykonávacím nariadením Komisie (EÚ) č. 964/2014 a
* ostatnými verejným obstarávateľom definovanými predpismi SR a EÚ.

Zabezpečenie administratívneho procesu celého verejného obstarávania bude zahŕňať okrem iného aj:

1. vypracovanie návrhu oznámení o vyhlásení verejného obstarávania,
2. vypracovanie návrhu komplexných súťažných podkladov podľa zákona o verejnom obstarávaní vrátane obchodných podmienok pre návrh zmluvy (ak sa aplikuje), ktorá bude výsledkom procesu verejného obstarávania a potvrdenia o prevzatí súťažných podkladov,
3. na základe predložených dopytov uchádzačov vypracovanie návrhu odpovedí na dopyty k súťažným podkladom,
4. vypracovanie návrhu podkladov pre menovanie členov komisie na vyhodnotenie ponúk vrátane čestného vyhlásenia pre členov komisie,
5. účasť a organizácia otvárania ponúk,
6. vypracovanie Záznamu z otvárania ponúk,
7. preštudovanie ponúk, ktoré sú predkladané na vyhodnotenie a vypracovanie podkladov pre komisiu na vyhodnotenie ponúk, t. j. preverenie splnenia podmienok účasti vo verejnom obstarávaní, kompletnosti ponuky, spracovanie návrhu oznámenia vylúčeným uchádzačom,
8. predloženie návrhu posúdenia ponúk podľa kritérií uvedených v oznámení o vyhlásení metódy verejného obstarávania a spôsobom uvedeným v súťažných podkladov,
9. na základe pokynu mandanta vypracovanie návrhu korešpondencie v prípade požadovaných vysvetlení ponúk pre komisiu na vyhodnotenie ponúk,
10. vypracovanie podkladov pre vyhodnocovanie ponúk, účasť v komisii pre vyhodnotenie ponúk a spracovanie návrhu zápisnice z vyhodnocovania ponúk vrátane návrhu oznámenia uchádzačom o ich vylúčení s odôvodnením,
11. vypracovanie návrhu oznámenia o poradí úspešnosti ponúk s odôvodnením,
12. vypracovanie návrhu stanoviska k prípadným predloženým námietkam uchádzačov voči postupu verejného obstarávateľa,
13. príprava k záverečnému rokovaniu o zmluve s uchádzačom, ktorého ponuka bola identifikovaná ako úspešná,
14. spracovanie návrhu informácie o výsledku vyhodnotenia predložených ponúk,
15. vypracovanie návrhu podkladov pre zrušenie navrhovanej metódy verejného obstarávania, ak k nemu dôjde v súlade so zákonom o verejnom obstarávaní,
16. vypracovanie návrhu oznámenia do Vestníka verejného obstarávania o výsledku verejného obstarávania, resp. o zrušení a vyhlásenej metódy verejného obstarávania,
17. spracovania návrhov vyjadrení k žiadostiam o nápravu a k námietkam, ak budú predložené,
18. kontrola, resp. podpora pri nastavení interných procesov verejného obstarávateľa
19. ad-hoc poradenská činnosť viažuca sa k procesom verejného obstarávania.

Príloha 2 Zásady zmluvy, na ktorých vyhlasovateľ trvá

* Plnenie bude vykonávané na základe zmluvy uzavretej s úspešným uchádzačom.
* O ďalšom postupe uzatvárania zmluvného vzťahu bude uchádzač informovaný verejným obstarávateľom v lehote viazanosti ponúk*.*

Príloha 3 Čestné vyhlásenia

*Obchodné meno:*

*sídlo/miesto podnikania:*

*IČO:*

*Číslo súťaže:*

**Čestné vyhlásenie**

**k podmienkam súťaže**

1. Vyhlasujeme, že **súhlasíme**s podmienkami súťaže „Poskytovanie konzultačných služieb vo verejnom obstarávaní“, ktoré určil vyhlasovateľ v podmienkach súťaže.
2. Vyhlasujeme, že všetky predložené doklady a údaje uvedené v ponuke sú pravdivé a úplné.
3. Vyhlasujeme, že predkladáme iba jednu ponuku a súčasne nie sme členom skupiny uchádzačov, ktorá predkladá ponuku ani nebudeme vystupovať ako subdodávateľ iného uchádzača, ktorý predkladá ponuku.

V......................... dňa...............

................................................

meno a priezvisko, funkcia

podpis[[1]](#footnote-2)1

*Obchodné meno:*

*sídlo/miesto podnikania:*

*IČO:*

**Čestné vyhlásenie o splnení podmienok účasti, týkajúcich sa osobného postavenia uchádzača**

Uchádzač vyhlasuje, že:

* nebol (ani jeho ani jeho štatutárny orgán, ani člen štatutárneho orgánu, ani člen dozorného orgánu, ani prokurista) právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,
* nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,
* nemá evidované daňové nedoplatky v Slovenskej republike alebo v štáte sídla, miesta podnikania alebo obvyklého pobytu,
* nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
* uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,
* nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov) za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,
* nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

Uchádzač ďalej vyhlasuje, že všetky skutočnosti uvedené v tomto vyhlásení sú pravdivé a úplné. Uchádzač si je vedomý právnych následkov uvedenia nepravdivých alebo neúplných skutočností, uvedených v tomto vyhlásení, v zmysle tejto výzvy (vylúčenie zo súťaže, prepadnutie zábezpeky), vrátane zodpovednosti za škodu spôsobenú vyhlasovateľovi v zmysle všeobecne záväzných právnych predpisov platných v Slovenskej republike.

V......................... dňa............... ................................................

meno a priezvisko, funkcia

podpis[[2]](#footnote-3)1

*Obchodné meno:*

*sídlo/miesto podnikania:*

*IČO:*

**Čestné vyhlásenie o vytvorení skupiny uchádzačov**

1. Podpísaní zástupcovia uchádzačov uvedených v tomto vyhlásení týmto vyhlasujeme, že za účelom predloženia ponuky v súťaži **„Poskytovanie konzultačných služieb vo verejnom obstarávaní“** sme vytvorili **skupinu uchádzačov** a predkladáme **spoločnú ponuku.** Skupina pozostáva z nasledovných samostatných právnych subjektov:
2. V prípade, že naša spoločná ponuka bude úspešná a bude vyhlasovateľom prijatá, súhlasíme, aby Zmluva bola uzatvorená medzi vyhlasovateľom a splnomocneným zástupcom skupiny uchádzačov, ktorým je ............................
3. Zároveň vyhlasujeme, že všetky skutočnosti uvedené v tomto vyhlásení sú pravdivé a úplné. Sme si vedomí právnych následkov uvedenia nepravdivých alebo neúplných skutočností uvedených v tomto vyhlásení v zmysle tejto výzvy (vylúčenie zo súťaže), vrátane zodpovednosti za škodu spôsobenú vyhlasovateľom v zmysle všeobecne záväzných právnych predpisov platných v Slovenskej republike.

V......................... dňa...............

|  |  |
| --- | --- |
| *Obchodné meno*  *Sídlo/miesto podnikania*  IČO: | ................................................  meno a priezvisko, funkcia  podpis[[3]](#footnote-4)1 |
| *Obchodné meno*  *Sídlo/miesto podnikania*  *IČO:* | ................................................  meno a priezvisko, funkcia  podpis1 |

*Obchodné meno:*

*sídlo/miesto podnikania:*

*IČO:*

Príloha 4 Spôsob vyplnenia kritéria a jeho uplatnenie

Verejný obstarávateľ posúdi v rámci vyhodnocovania ponúk ponuky uchádzačov, ktoré neboli zo súťaže vylúčené. Verejný obstarávateľ bude hodnotiť ponuky uchádzačov podľa kritéria v bode 9.2 výzvy nasledovne:

|  |  |
| --- | --- |
| **Kritérium** | **Váha** |
| Cena za hodinu poskytovania služieb | 100% |

Maximálny počet bodov za kritérium sa pridelí ponuke uchádzača s najnižšou navrhovanou cenou, vyjadrenou v eurách (eur). Pri ostatných uchádzačoch sa počet bodov určí úmerou, pričom bodové hodnotenie sa vypočíta ako podiel najnižšej navrhovanej ceny a navrhovanej ceny príslušnej vyhodnocovanej ponuky prenásobený maximálnym počtom bodov (100 bodov).

Úspešným uchádzačom sa stane ten uchádzač, ktorý získa najvyšší počet bodov.

Uchádzač ponúkanú cenu uvedie do **Formulára** ktorý je súčasťou tejto výzvy.

1. 1Čestné vyhlásenie musí byť podpísané oprávnenou osobou uchádzača, t.j. jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-2)
2. 1Čestné vyhlásenie musí byť podpísané oprávnenou osobou uchádzača, t.j. jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-3)
3. 1Čestné vyhlásenie musí byť podpísané oprávnenou osobou uchádzača, t.j. jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-4)